CELEX: 32012D0007(01)
Language: lv
Date: 2012-04-26 00:00:00
Title: 2012/258/ES: Eiropas Centrālās bankas Lēmums ( 2012. gada 26. aprīlis ), ar ko groza Lēmumu ECB/2010/22 par euro banknošu ražotāju kvalitātes akreditācijas procedūru (ECB/2012/7)

15.5.2012   
            
            
               LV
            
            
               Eiropas Savienības Oficiālais Vēstnesis
            
            
               L 126/13
            
         EIROPAS CENTRĀLĀS BANKAS LĒMUMS
   (2012. gada 26. aprīlis),
   ar ko groza Lēmumu ECB/2010/22 par euro banknošu ražotāju kvalitātes akreditācijas procedūru
   (ECB/2012/7)
   (2012/258/ES)
   EIROPAS CENTRĀLĀS BANKAS PADOME,
   ņemot vērā Līgumu par Eiropas Savienības darbību un jo īpaši tā 128. panta 1. punktu,
   ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 16. pantu,
   ņemot vērā 2010. gada 25. novembra Lēmumu ECB/2010/22 par euro banknošu ražotāju kvalitātes akreditācijas procedūru (1) un jo īpaši tā 2. panta 4. punktu, 7. pantu un 10. pantu,
   tā kā:
   
               (1)
            
            
               Lēmuma ECB/2010/22 2. panta 4. punktā noteikto ECB Valdes kompetenci lemt par akreditāciju ECB Padome tai ir uzticējusi saskaņā ar Eiropas Centrālo banku sistēmas un Eiropas Centrālās bankas Statūtu 12.1. panta otro daļu.
            
         
               (2)
            
            
               Lēmumā ECB/2010/22 noteikto procedūru kvalitātes akreditācijas piešķiršanai, atjaunošanai un pagarināšanai jāgroza, lai varētu ātrāk izskatīt kvalitātes akreditācijas lūgumus, nodrošinot savlaicīgu akreditācijas piešķiršanu, atjaunošanu vai pagarināšanu, un atvieglotu Eiropas Centrālās bankas (ECB) Valdes administratīvo slogu.
            
         
               (3)
            
            
               Šajā nolūkā jāparedz iespēja ECB Valdei deleģēt tālāk kādam tās loceklim vai vairākiem tās locekļiem kompetenci pieņemt lēmumus, kas saistīti ar ikdienas akreditāciju. Šāda tālāka deleģēšana tomēr neattieksies uz kompetenci piešķirt atbrīvojumus, noraidīt akreditācijas lūgumus, apturēt vai atsaukt akreditāciju.
            
         
               (4)
            
            
               Tādēļ attiecīgi jāgroza Lēmums ECB/2010/22,
            
         IR PIEŅĒMUSI ŠO LĒMUMU.
   1. pants
   Grozījums
   Lēmuma ECB/2010/22 2. panta 4. punktu aizstāj ar šādu:
   
      “4.   ECB Valde ir kompetenta lemt par ražotāju kvalitātes akreditāciju, ņemot vērā Banknošu komitejas viedokli un par saviem lēmumiem informējot ECB Padomi. ECB Valde var nolemt deleģēt tālāk kādam tās loceklim vai vairākiem tās locekļiem pilnvaras piešķirt, atjaunot vai pagarināt akreditāciju saskaņā ar 3. panta 4. punktu, 4. panta 3. punktu, 7. pantu un 10. pantu.”
   
   2. pants
   Stāšanās spēkā
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   
      Frankfurtē pie Mainas, 2012. gada 26. aprīlī
      
         
            ECB prezidents
         
         Mario DRAGHI
      
   
   
      (1)  OV L 330, 15.12.2010., 14. lpp.